
                                                        Anexa la Decizia nr. 1058/13.07.2026
REGULAMENT

Privind acordarea voucherelor de vacanţă pentru personalul contractual din cadrul

Spitalului Clinic de Urgenţă pentru Copii „Grigore Alexandrescu” Bucureşti


Prezentul Regulament reprezintă suportul cadru care stabileşte acordarea voucherelor de vacanţă salariatilor din cadrul Spitalului Clinic de Urgenţă pentru Copii “Grigore Alexandrescu” Bucureşti şi a fost întocmit după consultarea cu Sindicatele SANITAS si Solidaritatea Sanitară.


Regulamentul are ca scop stabilirea concretă a modului de acordare al voucherelor de vacanţă, modul de calcul al numărului voucherelor de vacanţă, excepţiile, valoarea voucherelor, modalitatea şi perioada de acordare a acestora.


Prezentul Regulament a fost întocmit cu respectarea următoarelor prevederi:


• O.U.G. nr. 8/2009 privind acordarea voucherelor de vacanţă, cu modificările şi completările ulterioare;
• H.G. nr. 215/2009 pentru aprobarea Normelor metodologice privind acordarea voucherelor de vacanţă, cu modificările şi completările ulterioare;
• O.U.G. nr. 90/2017 privind unele măsuri fiscal-bugetare, modificarea şi completarea unor acte normative şi prorogarea unor termene;
• Legea-cadru nr. 153/2017 privind salarizarea personalului plătit din fonduri publice, cu modificările şi completările ulterioare;
• O.U.G. nr. 114/2018 privind instituirea unor masuri in domeniul investitiilor publice si a unor masuri fiscal-bugetare, modificarea si completarea unor acte normative si prorogarea unor termene;
• O.U.G. nr. 131/2021 privind modificarea si completarea unor acte normative, precum si pentru prorogarea unor termene;
• Legea nr.141 din 25 iulie 2025 privind unele masuri fiscal-bugetare;
• H.G. nr. 400/2025 - Hotărârea pentru modificarea şi completarea Normelor metodologice privind acordarea voucherelor de vacanţă, aprobate prin H.G. nr. 215/2009.   

Art. 1 (1) Salariaţii din cadrul Spitalului Clinic de Urgenţă pentru Copii “Grigore Alexandrescu” Bucureşti  beneficiază de vouchere de vacanţă în valoare de 800 lei pentru un salariat, conform art. 1 alin. (2) din O.U.G. nr. 8/2009 privind acordarea voucherelor de vacanţă, cu modificările şi completările ulterioare, precum şi în conformitate cu art. XLIV alin. (2) din Legea nr. 141/2025 privind unele măsuri fiscal-bugetare. (2) Voucherele de vacanţă se acorda pe suport electronic, cu valoare maximă de 800 lei, iar perioada de valabilitate este de 1 an, de la data alimentarii suportului electrornic, fără a se înţelege că aceasta este perioada de valabilitate a suportului electronic. 
(3) Perioada de referinţă în care salariaţii pot beneficia de vouchere de vacanţă în cuantum de 800 lei este cuprinsă între 01 ianuarie 2026 şi 31 decembrie 2026, pentru personalul ale cărui salarii de bază nete din luna anterioară acordări acestora sunt de până la 6.000 lei. 
(4) Conform prevederilor fiscale în vigoare, se va reține impozitul pe venit în valoare de 10% din suma acordată sub formă de vouchere/card de vacanță, precum și 10% contribuția la asigurări sociale de sănătate (CASS) la drepturile salariale ale lunii acordării.
Art. 2 (1) Poate beneficia de acordarea voucherelor de vacanţă, personalul care are calitatea de salariat al Spitalului Clinic de Urgenţă pentru Copii “Grigore Alexandrescu” Bucureşti care, în perioada 1 ianuarie 2026 si 31 decembrie 2026 a desfăşurat activitate efectivă sau se află în situaţiile prevăzute la art. 145 alin (4) din Legea nr. 53/2003 - Codul Muncii, republicată, cu modificările şi completările ulterioare, respectiv concediu de odihnă, concediu pentru incapacitate temporară de muncă, concediu de maternitate, concediu de risc maternal şi concediu pentru îngrijirea copilului bolnav, considerate perioade de activitate prestată.
(2) NU beneficiază de indemnizaţie de vacanţă sub formă de vouchere de vacanţă:
- salariaţii cărora le-a încetat raportul de muncă în perioada cuprinsă între 01 ianuarie 2026 şi data acordării voucherelor de vacanţă din diverse motive: pensionare, deces, încetarea din diferite motive a contractului individual de muncă, etc.;

- salariaţii cu contract individual de muncă suspendat din cadrul spitalului, care beneficiază în perioada de referinţă, respectiv 1 ianuarie 2026 si 31 decembrie 2026 de concediu pentru creşterea copilului în varstă de până la 2 ani, respectiv până la 3 ani în cazul copilului cu handicap, concediu fără plată;

- medicii angajaţi cu integrare clinică,  având cumul de funcţii vor beneficia la angajatorul unde au funcţia de bază, potrivit art. 12, alin. (4) din H.G. nr. 215/2009.
- personalul încadrat cu contract individual de muncă cu timp parţial pentru efectuare gărzi;
- personalul detaşat la alt angajator;
(3) În situaţiile în care personalul angajat a fost prezent parţial la locul de muncă, în perioada 01 ianuarie 2026 si 31 decembrie 2026 din diferite motive (angajare în cursul perioadei, reîntoarcere din concedii cu întreruperea activitatii, etc) voucherele de vacanţă se determina prin raportarea valorii nominale totale stabilite pentru perioada 01.01.2026 - 31.12.2026, respectiv 800 lei, la 250 numărul de zile lucrătoare din anul 2026 şi se înmulţeste cu raportul dintre numărul de zile de activitate prestată în perioada 01 ianuarie 2026 si 31 decembrie 2026. În cazul în care din calcul rezultă o valoare care nu poate fi în mod exact convertită în vouchere de vacanţă, respectiv suma se rotunjeşte în favoarea salariatului până la prima valoare care permite convertirea acestora.
(4) Salariatii care îndeplinesc condiţiile de acordare a voucherelor de vacanţă, respectiv au salarii de bază nete din luna anterioară acordări acestora de până la 6.000 lei, şi optează pentru acordarea lor vor completa, obligatoriu, o Cerere de acordare vouchere pentru anul 2026 conform modelului anexat la prezentul Regulament.
(5) Salariaţii nou angajaţi beneficiază de vouchere de vacanţă proporţional cu perioada rămasă până la data de 31.12.2026, în condiţiile existenţei în bugetul spitalului a sumelor care au acesta destinaţie.
Art. 3 (1)  Salariaţii care primesc vouchere de vacanță nominale sunt singurele persoane îndreptățite să utilizeze în perioada menționată pe acestea, și în exclusivitate pentru achitarea pachetului de servicii turistice contractat care poate cuprinde servicii de cazare, alimentaţie publică, transport, tratament balnear, agrement conform art. 23 alin. (1) din H.G. nr. 215/2009 pentru aprobarea Normelor metodologice privind acordarea voucherelor de vacanţă, cu modificările si completările ulterioare.

(2) Beneficiarii utilizează voucherele de vacanţă pe baza actului de identitate numai pentru achiziţionarea de servicii turistice de la unităţile afiliate.

(3) Angajaţii care beneficiază de vouchere de vacanţă au obligaţia să nu le înstrăineze către alte persoane.
(4) Se interzice salariaţilor, beneficiari ai voucherelor de vacanţă, următoarele:

- utilizarea voucherele de vacanţă pentru achiziţionarea altor servicii decât pachetul de servicii turistice care cuprinde: servicii de cazare, alimentaţie publică, transport, tratament balnear, agrement;
- primirea unui rest de bani la voucherul de vacanţă, în cazul în care suma corespunzătoare solicitată este mai mică decât valoarea nominală a voucherului de vacanţă;
- comercializarea voucherelor de vacanţă în schimbul unor sume de bani şi/sau al altor bunuri şi/sau servicii.

(5) La sfârşitul perioadei de valabilitate a suportului electronic pe care au fost alimentate voucherele de vacanţă sau la data încetării raporturilor de muncă, salariatul are obligaţia să restituie angajatorului (spitalului) suportul electronic, iar acesta, la rândul lui, va restitui suportul electronic unităţii emitente. În cazul în care salariatul a utilizat în totalitate sau în parte voucherele de vacanţă alimentate electronic, iar ulterior intervine o cauză de restituire, acesta va restitui angajatorului contravaloarea voucherelor de vacanţă necuvenite, în termen de 30 de zile de la producerea cauzei care a determinat restituirea.
(6) Salariaţi beneficiari ai voucherelor de vacanţă sunt direct răspunzători pentru păstrarea, utilizarea sau pierderea voucherelor.
Art. 4 Serviciul R.U.N.O.S. comunică Serviciului Financiar-Contabil numărul de persoane care au dreptul la voucherele de vacanţă potrivit prezentului Regulament.

Art. 5 Serviciul Achiziţii Publice, Contractare şi Serviciul Financiar-Contabilitate vor achiziţiona voucherele de vacanţă conform prevederilor art. 4 din H.G. nr. 215/2009 pentru aprobarea Normelor metodologice privind acordarea voucherelor de vacanţă, cu modificările şi completările ulterioare.
Art. 6 Prezentul Regulament se aduce la cunoştinţa salariaţilor Spitalului Clinic de Urgenţă pentru Copii “Grigore Alexandrescu” prin postarea pe site-ul instituţiei.

